JayJayThrowThrow/commonwealth-wiki-mix huggingface dataset:
अन्नपूर्णा देवी

अन्नपूर्णा देवी (२३ अप्रैल १९२७-13 अक्टूबर 2018) भारत की एक प्रमुख संगीतकार थीं। यह सुरबहार वाद्य यंत्र की प्रसिद्ध वादक थी।मैहर घराना के संस्थापक अलाउद्दीन खान की बेटी और शिष्या थीं। जाने-माने सरोद वादक उस्ताद अली अकबर खान उनके भाई थे। उन्हें १९७७ में भारत सरकार द्वारा कला के क्षेत्र में पद्म भूषण से सम्मानित किया गया था। उनके प्रमुख शिष्यों में हरिप्रसाद चौरसिया, निखिल बनर्जी, अमित भट्टाचार्य, प्रदीप बरोत, सरस्वती शाह (सितार) आदि थे।
जीवन परिचय

अन्नपूर्णा देवी का जन्म 23 अप्रैल 1927 को मध्य प्रदेश के मैहर शहर में उस्ताद 'बाबा' अलाउद्दीन खान और मदीना बेगम के घर में हुआ उनका मूल नाम रोशनआरा था। चार भाई-बहनों में वे सबसे छोटी थीं। उनके पिता अलाउद्दीन खां महाराजा बृजनाथ सिंह के दरबारी संगीतकार थे। उन्होंने जब बेटी के जन्म के बारे में दरबार में बताया तो महाराजा ने नवजात बच्ची का नाम अन्नपूर्णा रख दिया।

पांच साल की छोटी उम्र से ही उन्होंने संगीत की शिक्षा आरम्भ की। १९४१ से १९६२ तक उनका विवाह पण्डित रवि शंकर से हुआ था जो स्वयं उनके पिता के शिष्य थे। इस विवाह के लिए अन्नपूर्णा देवी ने १९४१ में हिन्दू धर्म स्वीकार कर लिया। इस विवाह से उनका एक बेटा शुभेन्द्र ('शुभो') शंकर था, जिनका १९९२ में निधन हो गया था। २१ वर्ष बाद पंडित रविशंकर से विवाह-विच्छेद हो गया, जिसके बाद वे मुम्बई चली गईं। विवाह-विच्छेद के पश्चात उन्होने सार्वजनिक रूप से कभी भी अपने संगीत का प्रदर्शन नहीं किया, मुम्बई आकर शिक्षण कार्य करने लगीं। १९८२ में उन्होंने अपने शिष्य ऋषिकुमार पण्ड्या से विवाह कर लिया। वर्ष २०१३ में पण्ड्या का निधन हो गया।

१३ अक्टूबर २०१८ को प्रातःकाल में ९१ वर्ष की आयु में उनका मुम्बई में निधन हो गया।
सन्दर्भ

रविशंकर, अन्नपूर्णा
देवी, अन्नपूर्णा
श्रेणी:२०१८ में निधन
श्रेणी:संगीत नाटक अकादमी पुरस्कृत
श्रेणी:मध्य प्रदेश के संगीतकार
श्रेणी:1927 में जन्मे लोग
शुभेन्द्र शंकर

शुभेन्द्र शंकर (30 मार्च 1942 – 15 सितम्बर 192) एक भारतीय ग्राफिक कलाकार और संगीतकार थे। उन्हें शुभो शंकर के नाम से भी जाना जाता है। वे संगीतकार अन्नपूर्णा देवी और रवि शंकर के इकलौते बेटे थे।
व्यक्तिगत जीवन

व्हिटियर कॉलेज में आयोजित एक संगीत कार्यक्रम में शुभो की मुलाकात उत्तरी कैरोलिना की लिंडा से हुई। दोनों ने जल्द ही विवाह कर लिया। उनके दो बच्चे हुए। उन्होंने बेटे सोमनाथ और बेटी कावेरी रखा। धीरे-धीरे उनकी सितार बजाने में उनकी रुचि खत्म हो गई। अपनी पत्नी और दो बच्चों का भरण-पोषण करने के लिए उन्होंने शराब की दुकान में क्लर्क की नौकरी की, चित्र बनाए और टेलीफोन निर्देशिकाओं के लिए चित्र बनाए।
सन्दर्भ

श्रेणी:1942 में जन्मे लोग
श्रेणी:सितार वादक
श्रेणी:१९९२ में निधन
चूडामन

भरतपुर राज्य के राजा।


भरतपुर के जाट राजवंश से ताल्लुक रखने वाले राजा चूड़ामन सिंह (1695 - 20 सितंबर 1721) सिनसिनी के राजा थे और राजस्थान, भारत में भरतपुर राज्य के प्रमुख थे। ठाकुर चूडामन सिंह भरतपुर जाट साम्राज्य के वास्तविक संस्थापक थे। वह भज्जा सिंह के पुत्र और राजा राम के छोटे भाई थे। और वह ब्रज नरेश महाराजा सूरजमल के पूर्वज थे।
इनका जन्म सिनसिनी में हुआ था। बाद में इन्होंने एक मजबूत किले का निर्माण करवाया जो आज भी जाटोली थून गांव (जिला डीग) में स्थित है। वहीं परकोटे के अंदर ठाकुर चुरामन सिंह की समाधि भी है।
परिचय

भरतपुर शासकों के शासकों में से एक।

सिनसिनवार नायक चूड़ामन सिंह
चूड़ामन के पिता ब्रजराज की दो पत्नियाँ थीं– इन्द्राकौर तथा अमृतकौर। दोनों ही ज़मींदार परिवार से थीं। चूड़ामन की माँ, अमृतकौर चिकसाना के चन्द्रसिंह की पुत्री थी। उसके दो पुत्र और थे– अतिराम और भावसिंह। वे दोनों भी ज़मींदार थे।
श्रेणी:एक पंक्ति लेख
सन्दर्भ

श्रेणी:भरतपुर राज्य
बदन सिंह

राजा बदन सिंह (शासन: 1722-21 मई 1755)। वह चूड़ामन के भतीजे थे 22 सितंबर 1721 को राव चूड़ामन सिंह की मृत्यु के बाद, चूड़ामन के भतीजे बदन सिंह और उनके बेटे मुहकम सिंह के बीच परिवार विवाद थे। बदन सिंह मुहाकम सिंह के क्रोध से बचने के लिए जयपुर के जय सिंह द्वितीय के साथ गठबंधन करते हैं। इस परिवार में जय सिंह ने बदन सिंह का समर्थन किया और बदन सिंह को राजा की तौर पर मान्यता को स्वीकार किया।

बदनसिंह धार्मिक प्रवृति का व्यक्ति था। उसने वृंदावन में एक मंदिर एवं डीग के किले में कुछ महलों का निर्माण करवाया। बदनसिंह के पुत्र सूरजमल ने 1733 ई. में सोंघर (सोगर) के निकट स्थित एक पुरानी गढ़ी से खेमा जाट को भगाकर उसके स्थान पर नया व सुदृढ़ दुर्ग बनवाया, जो भरतपुर का दुर्ग या लोहागढ़ कहलाया एवं इसे भरतपुर राज्य की बाद राजधानी बनाया गया। यह दुर्ग इतना मजबूत व अभेद्य है कि अपने निर्माण से लेकर देश की स्वाधीनता प्राप्ति तक अंग्रेजों जैसा ताकतवर दुश्मन भी दुर्ग को लड़कर नहीं जीत पाया। 1805 में लॉर्ड लेक विशाल अंग्रेजी सेना लेकर 5 माह तक दुर्ग का घेरा डाले रहा तथा जी-जान लगाने के बावजूद लोहागढ़ दुर्ग पर कब्जा नहीं कर पाया बदनसिंह ने अपने जीवन काल में ही सन् 1755 ई. में राज्य की बागडोर अपने योग्य पुत्र सूरजमल को सौंप दी।

भरतपुर राज्य के राजा थे।
सन्दर्भ
महाराजा जवाहर सिंह

महाराजा जवाहर सिंह (कार्यकाल: 1763–168} भरतपुर राज्य के जाट राजा थे। उनके पिता महराजा सूरजमल के निधन के बाद सन् 1763 ई॰ में उन्हें गद्दी मिली।
प्रारम्भिक जीवन

महाराजा जवाहर सिंह का जन्म महाराजा सूरजमल जाट और महारनी गौरी राजपूत के घर में हुआ। वो सिनसिनवार गोत्र के जाट थे। उन्हें बाद में पलवल महारानी किशोरी (सोलंकी गोत्र) ने गोद ले लिया था। इनकी मुस्लिम प्रेमिका मुगल राजकुमारी गन्ना बेगम थी। जिसका मकबरा धौलपुर में हैं। वो चौधरी शोभा सिंह बयाना की 22वीं पीढ़ी थे। शोभा सिंह ने 12वीं सदी में वहाँ के काला को हराकर सिनसिनी वंश की स्थापना की थी।
सन्दर्भ

श्रेणी:१७६८ में निधन
श्रेणी:राजस्थान के महाराजा
अमरिन्दर सिंह

कैप्टन अमरिंदर सिंह एक भारतीय राजनेता हैं, जिन्होंने पंजाब के 15वें मुख्यमंत्री के रूप में कार्य किया। वे पटियाला से विधान सभा के एक निर्वाचित सदस्य और पंजाब प्रदेश कांग्रेस कमेटी के अध्यक्ष भी थे. उन्होंने इससे पहले 2002 से 2007 तक पंजाब के मुख्यमंत्री के रूप में भी कार्य किया है. उनके पिता पटियाला रियासत के अंतिम महाराजा थे| उन्होंने 1963 से 1966 तक भारतीय सेना में भी सेवा दी है| 2014 के लोकसभा चुनावों में वे अमृतसर सीट से चुनाव जीते। कैप्टन सिंह ने 18 सितंबर 2021 को पंजाब के मुख्यमंत्री पद से इस्तीफा दे दिया था। 19 सितंबर को कैप्टन अमरिंदर सिंह भारतीय जनता पार्टी (बीजेपी) में शामिल हो गए और साथ में उन्होंने अपनी पार्टी पंजाब लोक कांग्रेस (PLC) का भी बीजेपी में विलय कर दिया।
व्यक्तिगत जीवन

कैप्टेन अमरिन्दर सिंह का जन्म (11 मार्च 1942) को एक जाट सिख परिवार में हुआ। उनका विवाह परनीत कौर से हुआ। परनीत कौर भी राजनीति में सक्रिय हैं तथा मनमोहन सिंह की सरकार में वे भारत की विदेश राज्य मंत्री रह चुकी हैं। 2014 के लोकसभा चुनावों में उन्होंने पटियाला सीट से चुनाव लड़ा किंतु उन्हें हार का सामना करना पड़ा। सिंह ने राष्ट्रीय रक्षा अकादमी और भारतीय सैन्य अकादमी से स्नातक होने के बाद जून 1963 से दिसंबर 1966 तक भारतीय सेना में कार्य किया. उन्हें सिख रेजिमेंट में कमीशन दिया गया था. उन्होंने अपने परिवार की देखभाल के लिए 1965 की शुरुआत में सेना छोड़ दी लेकिन 1965 के भारत-पाकिस्तान युद्ध की शुरुआत के साथ सेवा में लौट आए थे|
चुनावी राजनीति

उन्हें राजीव गांधी द्वारा कांग्रेस में शामिल किया गया था, जो स्कूल से उनके दोस्त थे और पहली बार 1980 में लोकसभा के लिए चुने गए थे. 1984 में, उन्होंने ऑपरेशन ब्लू स्टार के दौरान सेना की कार्यवाही के विरोध में संसद और कांग्रेस से इस्तीफा दे दिया था. इसके बाद, वह शिरोमणि अकाली दल में शामिल हो गए और राज्य सरकार में कृषि, वन, विकास और पंचायत मंत्री बने. वे 1999 से 2017 तक तीन मौकों पर पंजाब प्रदेश कांग्रेस कमेटी के अध्यक्ष रहे और 2002 से 2007 तक पंजाब के मुख्यमंत्री भी रहे| 11 मार्च 2017 को कांग्रेस पार्टी ने उनके नेतृत्व में राज्य विधानसभा चुनाव जीता और उन्होंने 16 मार्च 2017 को पंजाब के 15वें मुख्यमंत्री के रूप में शपथ ली. 18 सितंबर 2021 को, उन्होंने पंजाब के मुख्यमंत्री के रूप में इस्तीफा दे दिया| 28 अक्टूबर 2021 को, उन्होंने घोषणा की कि वह जल्द ही एक नई पार्टी बनाएंगे और वह भारतीय जनता पार्टी के साथ गठबंधन करेंगे. अमरिंदर सिंह ने 2 नवंबर 2021 पंजाब लोक कांग्रेस का गठन किया और उनकी पार्टी के 2022 पंजाब विधानसभा चुनाव में सभी 117 सीटों पर चुनाव लड़ा| 2022 के चुनाव के लिए PLC पार्टी बनाई और फिर बीजेपी के साथ मिलकर चुनाव लड़े. हालांकि, आम आदमी पार्टी की आंधी में बीजेपी और अमरिंदर सिंह दोनों को ही खाली हाथ रहना पड़ा था |
सन्दर्भ

श्रेणी:१६वीं लोक सभा के सदस्य
श्रेणी:पंजाब के मुख्यमंत्री
श्रेणी:जीवित लोग
श्रेणी:पटियाला के लोग
श्रेणी:जाट लोग
श्रेणी:अमृतसर के लोग
श्रेणी:1942 में जन्मे लोग
राजा किशोर सिंह

जमींदार ठाकुर किशोर सिंह लोधी 1857 की क्रांति के सूत्रधार रहे
सन 1857 में देश को आजादी दिलाने में हिंडोरियाके जमींदार किशोर ने अंग्रेजी सेना से अपनी वीरता का लोहा मनवाया था और अपने प्राणों का बलिदान देकर मातृभूमि की रक्षा की। सेनानी क्रांति के सूत्रधार नायक हिंडोरिया जमींदार सम्पत्ति के जमींदार किशोर सिंह थे, जिन्होंने ने अंग्रेजी सेना का विद्रोह करते हुए अपनी वीरता से अंग्रेजी सेना को नाकों चने चबाने को मजबूर कर दिया था।

दमोह जिले में हिंडोरिया में सन 1980 तक प्रदेश का सबसे बड़ा ग्राम था। वर्तमान यह नगरीय क्षेत्र है जहां के जमींदार किशोर सिंह की अगुवाई में अंग्रेजी हुकूमत के खिलाफ विद्रोह का बिगुल बजा दिया। इस स्वतंत्रता संग्राम में दमोह के क्रांतिकारी भी अछूते नहीं थे। जिन्होंने किशोर सिंह के नेतृत्व में स्वाधीनता के लिए जंग छेड़ दी। उस समय सागर कमिश्नरी के रूप में हिंडोरिया जागीर के रूप में जानी जाती थी। अंग्रेजों की राज्य हड़प नीति के तहत 70 गांव की हिंडोरिया जमींदारी पर अपना कब्जा करना चाहते थे। इसलिए हिंडोरिया पर अंग्रेजों की सेना के द्वारा तोपों से हमला किया गया।

आज भी बने हैं तोप के निशान

इस हमला से क्षतिग्रस्त हिण्डोरिया गढ़ पर तोपों की मार के निशान आज भी बने हुए हैं। यहां पर पहाड़ी पर स्थित किला किशोर सिंह के पूर्वजों के द्वारा बनवाया गया था। इन्हीं के पूर्वज ठा. बुद्घ सिंह ने राजा छत्रसाल के समय में हिंडोरिया जागीर बसाई थी। जुलाई 1857 में कमिश्नर सागर के द्वारा अपने मुंशी मोहम्मद अलीमुद्दीन के हाथ किशोर सिंह को पत्र के माध्यम से संदेश दिया गया कि आप अंग्रेजी हुकूमत से बगावत का रास्ता छोड़ दें तो क्षतिपूर्ति का सारा का सारा खर्च खजाने से भरपाई कर दी जाएगी और पुरानी जागीरें भी वापिस कर दी जाएंगी। लेकिन ठाकुर किशोर सिंह लोधी की अपनी मातृभूमि के प्रति अटल श्रद्घा कम नहीं हुई और मातृभूमि पर से फिरंगियों को खदेडऩे तक युद्घ जारी रखने की मन ठान ली।

दमोह थाना को अंग्रेजी कब्जा से कराया था मुक्त

10 जुलाई को ठाकुर किशोर सिंह , राव साहब स्वरूप सिंह ने अपने सभी साथियों के साथ दमोह पर अंग्रेजी सेना पर धावा बोलकर दमोह थाना को अंग्रेजी सेना से मुक्त करवाकर अपना कब्जा कर लिया। जिसमें अंग्रेजी शासन का पूर्व का रिकार्ड जला दिया। जिससे खौफजदा अंग्रेजी हुकूमत ने भारी सेना-बल भेज दिया। इसके बाद भी किशोर सिंह ने अनेकों साथियों साथ अनेक ग्रामों व कुम्हारी थाना पर अपना कब्जा कर लिया और फिरंगी सेना को हर वार हार का सामना करना पड़ा।

जिंदा या मुर्दा पकड़ने पर इनाम किया था घोषित ठाकुर

राजा किशोर सिंह के वंशज प्रद्युम्न सिंह अंग्रेजी सेना अपने मंसूबों पर पानी फिरता देख 20 जुलाई को लिखे गए पत्रों से अंदाजा लगाया जा सकता है। जिसमें लिखा है कि राजा किशोर सिंह लोधी को पकड़कर दंड देना जरूरी है। इसी के चलते अंग्रेज कमिश्नर ने दमोह के डिप्टी कमिश्नर को लिखा था कि आप हिंडोरिया कूच करके हिंडोरिया रियासत को जमीदोंज कर दें। साथ राजा किशोर सिंह लोधी को पकड़कर फांसी पर लटका दिया जाए। इसी दौरान अमर सेनानी ठाकुर राजा किशोर सिंह को जिंदा या मुर्दा पकड़ने पर एक हजार का ईनाम घोषित किया था, लेकिन अंग्रेजी सेना इन्हें पकड़ नहीं पाई थी। जिसके बाद अंग्रेजी सेना द्वारा इनकी रियासत पर कब्जा कर लिया गया था। इसके बाद राजा किशोर सिंह चार माह तक कुम्हारी में रहते हुए अंग्रेजी सेना से विद्रोह करते रहे। बाद में उनका कोई पता नहीं चला। लेकिन अमर सेनानी की याद आज भी दमोह के क्रांतिकारियों में महानायक के रूप में की जाती है। राजपूत,ठाकुर

चन्द्रभान सिंह लोधी

श्रेणी:निधन वर्ष अनुपलब्ध
महाराज हरि सिंह

अंगूठाकार|महा राजा हरि सिंह
महाराज हरि सिंह (जन्म: २३ सितंबर १८९५, जम्मू; निधन: २६ अप्रैल १९६१ मुंबई) जम्मू और कश्मीर रियासत के अंतिम शासक महाराज थे। वे महाराज रणबीर सिंह के पुत्र और पूर्व महाराज प्रताप सिंह के भाई, राजा अमर सिंह के सबसे छोटे पुत्र थे। इन्हें जम्मू-कश्मीर की राजगद्दी अपने चाचा, महाराज प्रताप सिंह से वीरासत में मिली थी।

उन्होंने अपने जीवनकाल में चार विवाह किये। उनकी चौथी पत्नी, महारानी तारा देवी से उन्हें एक बेटा था जिसका नाम कर्ण सिंह है।

हरि सिंह, डोगरा शासन के अन्तिम राजा थे जिन्होंने जम्मु के रज्य को एक सदी तक जोड़े रखा।जम्मु राज्य ने १९४७ तक स्वायत्ता और आंतरिक सपृभुता का मज़ा उठाया। यह राज्य न केवल बहुसांस्कृतिक और बहुधमी॔ था , इसकी दूरगामी सीमाएँ इसके दुर्जेय सैन्य शक्ति तथा अनोखे इतिहास का सबूत हैं।
परिचय

हरि सिंह का जन्म २३ सितम्बर १८९५ को अमर महल में हुआ था। १३ वर्ष की आयु मे उन्हें मयो कालेज , अजमेर भेज दिया गया था। उसके एक साल बाद १९०९ मे उनके पिताजी की मृत्यु हो गयी। इसके बाद मेजर एच० के० बार को उनका संरक्षक घोषित कर दिया गया। २० साल की आयु में उन्हें जम्मू राज्य का मुख्य सेनापति नियुक्त कर दिया गया।
व्यक्तिगत जीवन

उन्होने चार विवाह किये। उनकी पहली पत्नी धरम्पुर रानी श्री लाल कुन्वेर्बा साहिबा थी जिनसे उनका विवाह राजकोट में ७ मई १९१३ को हुआ।उनकी अन्तिम पत्नी महारानी तारा देवि से उन्हे एक पुत्र, युवराज कर्ण सिंह थे। उनकी दूसरी पत्नी चम्बा रानी साहिबा थी जिनसे उन्होंने ८ नवंबर १९१५ में शादी की। तीसरी पत्नी महारानी धन्वन्त कुवेरी बैजी साहिबा थी जिनसे उन्होंने धरम्पुर में ३० अप्रैल १९२३ को शादी की। चौथी बीवी कानगरा की महारानी तारा देवी साहिबा थी जिनसे उनहे एक पुत्र था।
सेवाकाल

उन्होने अपने राज्य में प्रराम्भिक शिक्षा अनिवार्य कर दिया एवं बाल विवाह के निषेध का कानून शुरु किया। उन्होंने निम्न वर्गिय लोगों के लिये पूजा करने कि जगह खोल दी। वे मुस्लिम लीग तथा उनके सदस्यों के साम्प्रदयिक सोच के विरुद्ध थे। द्वितीय विश्वयुद्ध के समय वे १९४४-१९४६ तक शाही युद्ध मंत्रिमंडल के सदस्य थे। हरि सिंह ने २६ अक्तुबर १९४७ को परिग्रहन के साधन पर हस्ताक्षर किए और इस प्रकार अपने जम्मु राज्य को भारत के अधिराज्य से जोड़ा।उन्होंने नेहरु जी तथा सरदार पटेल के दबाव में आकर १९४९ में अपने पुत्र तथा वारिस युवराज करन सिंह को जम्मु का राज-प्रतिनिधि नियुक्त किया। उन्होंने अपने जीवन के आखरी पल जम्मु में अपने हरि निवास महल में बिताया। उन्की मृत्यु २६ अप्रैल १९६१ को बम्बैइ में हुई। उनकी इच्छानुसार उनकी राख को जम्मु लाया गया और तवि नदि में बहा दिया गया।
इन्हें भी देखें

*जम्मू और कश्मीर के महाराज
*महाराज गुलाब सिंह
सन्दर्भ
बाहरी कड़ियाँ

*महाराजा हरि सिंह: जम्मू कश्मीर अधिमिलन के महानायक
*इतिहासकारों, नेहरू, अब्दुल्ला की चालों का शिकार महाराजा हरि सिंह
*महाराजा हरि सिंह के अपमान का सिलसिला जारी है

श्रेणी:जम्मू के राजा
श्रेणी:राजपूत शासक
श्रेणी:हिन्दू शासक
श्रेणी:सितंबर १८९५ में जन्म
श्रेणी:अप्रैल १९६१ में निधन
श्रेणी:जम्मू और कश्मीर के लोग
श्रेणी:जम्मू और कश्मीर के महाराज
उधमपुर

उधमपुर (, ) भारत के जम्मू और कश्मीर केंद्र शासित प्रदेश के उधमपुर ज़िले में स्थित एक ऐतिहासिक व धार्मिक नगर और नगरपालिका परिषद है। यह ज़िले का मुख्यालय और भारतीय सेना के उत्तरी कमांड का मुख्यालय भी है। उधमपुर का नाम राजा उधम सिंह पर पड़ा था। यह नगर जम्मू और श्रीनगर के बीच राष्ट्रीय राजमार्ग 44 पर एक महत्वपूर्ण गंतव्य है। माता वैष्णो देवी का तीर्थस्थल भी निकट ही है।
भूगोल

उधमपुर ज़िला हिमालय की शिवालिक पर्वतश्रेणी में स्थित है और इसका भूगोल अधिकतर पहाड़ी है। ज़िले के उच्च भागों में नियमित रूप से शीतकालीन हिमपात होता है। उधमपुर नगर ज़िले के कम ऊँचाई वाले भाग में 756 मीटर (2480 फुट) पर स्थित है, इसलिए यहाँ हिमपात कभी-कभार ही होता है।
जलवायु

नगर की जलवायु उप-उष्णकटिबंधीय है। ग्रीष्मकालीन तापमान 40 से अधिक और शीतकालीन तापमान शून्य से कम तक जा सकता है। वार्षिक वर्षापात 130 सेमी है, और बारिश अधिकतर मॉनसून और शीतकाल में होती है। केन्द्रीय उधमपुर में कभी-कभार ही हिमपात होता है, हालांकि बाहरी क्षेत्रों में समय-समय पर होता रहता है। बदलती जलवायु के कारण हाल के वर्षों में भारी हिमपात अधिक होता आरम्भ हो गया है। सन् 2011 में लगभग 15 सेमी हिम गिरा था। फरवरी और मार्च में भारी ओले पड़ते हैं।
चित्रदीर्घा


File:Udhampur Jammu Highway.jpg|उधमपुर-जम्मू राजमार्ग
File:Udhampur railway station.jpg|उधमपुर रेलवे स्टेशन
File:Krimchi Temples, Udhampur.jpg|क्रिमची मन्दिर
file:Kirimachi temple complex.JPG|क्रिमची मन्दिर
File:Maharaja fort.jpg|रामनगर दुर्ग
File:Rani samadhi.jpg|राजा सुचेत सिंह की रानी की समाधि

इन्हें भी देखें

* उधमपुर ज़िला
* क्रिमची मन्दिर
बाहरी कड़ियाँ

* उधमपुर सरकार का जालस्थल (अंग्रेज़ी में)
* वैष्णो देवी मंदिर का जालस्थल (अंग्रेज़ी में)
सन्दर्भ

श्रेणी:जम्मू और कश्मीर के शहर
श्रेणी:उधमपुर ज़िला
श्रेणी:उधमपुर ज़िले के नगर
*
मा ची

मा ची (1869-1931) चीन में एक मुखिया था जळि बिसवान शताब्दी मैं। मा बुफ़ांग का पिता था मा लिन का भाइ था और मा चंग यिंग का मामा था।
किताब

* जनम युद्ध दो, चीन क मुखिया
* Hutchings, Graham. Modern China। First. Cambridge, MA: Harvard University Press, 2001. ISBN 0-674-01240-2
* Rulers
* 民国军阀派系谈 (The Republic of China warlord cliques discussed) https://web.archive.org/web/20160303172603/http://www.2499cn.com/junfamulu.htm


श्रेणी:चीनी युदृध देव
ललितादित्य मुक्तपीड

right|300px|thumb|जम्मू-कश्मीर का मार्तण्ड मंदिर का दृष्य ; यह चित्र सन् १८६८ में जॉन बर्क ने लिया था

ललितादित्य मुक्तापीड (राज्यकाल 724-761 ई) कश्मीर के कार्कोट राजवंश के सम्राट थे। उनके काल में कश्मीर का विस्तार मध्य एशिया और बंगाल तक पहुंच गया। उन्होने अरब के मुसलमान आक्रान्ताओं को सफलतापूर्वक दबाया तथा तिब्बती सेनाओं को भी पीछे धकेला। उन्होने राजा यशोवर्मन को भी हराया जो हर्ष का एक उत्तराधिकारी था। उनका राज्‍य पूर्व में बंगाल तक, दक्षिण में कोंकण तक पश्चिम में तुर्किस्‍तान और उत्‍तर-पूर्व में तिब्‍बत तक फैला था। उन्होने अनेक भव्‍य भवनों का निर्माण किया।

कार्कोट राजवंश की स्थापना दुर्लभवर्धन ने की थी। दुर्लभवर्धन गोन्दडिया वंश के अंतिम राजा बालादित्य के राज्य में अधिकारी थे। बलादित्य ने अपनी बेटी अनांगलेखा का विवाह एक सुन्दर लेकिन गैर-शाही व्यक्ति कायस्थ दुर्र्लभवर्धन के साथ किया।

प्रसिद्ध इतिहासकार आर सी मजुमदार के अनुसार ललितादित्य ने दक्षिण की महत्वपूर्ण विजयों के पश्चात अपना ध्यान उत्तर की तरफ लगाया जिससे उनका साम्राज्य काराकोरम पर्वत शृंखला के सूदूरवर्ती कोने तक जा पहुँचा।

साहस और पराक्रम की प्रतिमूर्ति सम्राट ललितादित्य मुक्तापीड का नाम कश्मीर के इतिहास में सर्वोच्च स्थान पर है। उसका सैंतीस वर्ष का राज्य उसके सफल सैनिक अभियानों, उसके अद्भुत कला-कौशल-प्रेम और विश्व विजेता बनने की उसकी चाह से पहचाना जाता है। लगातार बिना थके युद्धों में व्यस्त रहना और रणक्षेत्र में अपने अनूठे सैन्य कौशल से विजय प्राप्त करना उसके स्वभाव का साक्षात्कार है। ललितादित्य ने पीकिंग को भी जीता और 12 वर्ष के पश्चात् कश्मीर लौटा।

कश्मीर उस समय सबसे शक्तिशाली राज्य था। उत्तर में तिब्बत से लेकर द्वारिका और उड़ीसा के सागर तट और दक्षिण तक, पूर्व में बंगाल, पश्चिम में विदिशा और मध्य एशिया तक कश्मीर का राज्य फैला हुआ था जिसकी राजधानी प्रकरसेन नगर थी। ललितादित्य की सेना की पदचाप अरण्यक (ईरान) तक पहुंच गई थी।
इन्हें भी देखें

* कश्मीर का इतिहास
बाहरी कड़ियाँ

* कश्मीर की खड्ग
* Brave Emperor Lalitaditya
* Lalitaditya Muktapida: An omnipotent Indian

श्रेणी:भारत का इतिहास
श्रेणी:भारत के राजा
श्रेणी:कश्मीर के लोग
श्रेणी:कश्मीर का इतिहास
बृहद्रथ मौर्य

शतधन्वन का पुत्र बृहद्रथ जिनकी उम्र महज 16 साल के थे मौर्य साम्राज्य का अन्तिम शासक थे। उसका शासन १८७ ईसापूर्व से १८० ईसापूर्व तक था। वह भी बौद्ध धर्म का अनुयायी थे। उसके अपने ही सेनापति पुष्यमित्र ने बृहद्रथ की हत्या कर दी और एक नए राजवंश का उदय हुआ जिसे शुंग राजवंश कहते हैं। जब बृहद्रथ राजा बना, उस समय मौर्य साम्राज्य की राजधानी पाटलिपुत्र ही थी किन्तु महराज अशोक के समय मौर्य साम्राज्य का जितना विस्तार था उसकी तुलना में बृहद्रथ का साम्राज्य बहुत छोटा हो गया था। "एक महत्वपूर्ण विवरण सिलोनी बौद्ध ग्रंथों द्वारा दिया गया है, जिसमें कहा गया है कि बृहद्रथ ने ग्रीको-बैक्ट्रियन राजा डेमीट्रियस की बेटी, बेरेनिके (पालि ग्रंथों में सुवर्णांकसी) से विवाह किया था।"

पुराणों के अनुसार शतधन्वन के पश्चात बृहद्रथ राजा बने और उसने ७ वर्ष तक राज्य किया।
बृहद्रथ की हत्या

बृहद्रथ के अपने ही सेनापति पुष्यमित्र शुंग ने १८० ईसापूर्व उसकी हत्या कर दी और स्वयं राजा बन बैठा। मौर्य साम्राज्य का सदा के लिए अन्त हो गया और पुष्यमित्र शुंग वंश का शासन आरम्भ हुआ। बाणभट्ट द्वारा रचित हर्षचरित के अनुसार, बृहद्रथ के सामने मौर्य सेना का शौर्य के शौर्य का प्रदर्शन करने के बहाने पुष्यमित्र ने बृहद्रथ को मार दिया।

बृहद्रथ ने कई बौद्ध स्तूपों का पुननिर्माण कराया था, जैसे जैसे सांची और भरहुत के स्तूप।
सन्दर्भ

श्रेणी:मौर्य काल
श्रीगुप्त

श्रीगुप्त (शासनकाल 240 – 280 ई) गुप्त साम्राज्य का संस्थापक राजा थे। श्रीगुप्त के बाद उनके पुत्र घटोत्कच शासक बने। इस वंश का प्रथम प्रतापी राजा चंद्रगुप्त प्रथम था जिसने एक विशाल साम्राज्य की स्थापना की। चंद्रगुप्त ने लिच्छवी वंश की राजकुमारी कुमारदेवी से विवाह किया जिससे इसे वैशाली दहेज में प्राप्त हुआ। गुप्तवंश में सबसे पहले रजत सिक्के चंद्रगुप्त के द्वारा चलाये गए थे।

श्रीगुप्त को प्रभावती (गुप्त राजवंश) के पूना ताम्रफलक में आदिराज और उसके प्रपौत्र समुद्रगुप्त के प्रयाग प्रशस्ति में महाराज कहा गया है। विद्वानों ने उसका समय प्राय: 275 और 300 ई. के बीच निश्चित किया है। 7वीं सदी के अंतिम चरण में भारत आए चीनी यात्री इत्सिंग ने चि-लि-कि-तो (श्रीगुप्त) नामक एक शासक की चर्चा की है जो 500 वर्ष पहले नालन्दा से लगभग 40 योजन पूर्व दिशा में शासन करता था।

श्रीगुप्त ने चीनी तीर्थयात्रियों के लिये मृग शिखा वन में एक बौद्ध मंदिर का निर्माण कराकर उसके व्यय हेतु 24 गाँव दान मे दिये थे। श्रीगुप्त का कोई अभिलेख या मुद्रा प्राप्त नहीं होती, बस 2 मुहरें प्राप्त होती हैं। इनमें से एक मुद्रा पर 'गुप्तस्य' एवं दूसरी पर जो मिटटी से बनी है 'श्री-र-गुप्तस्य' अंकित है।
सन्दर्भ

श्रेणी:गुप्त राजवंश
रामगुप्त

यह प्राचीन भारत में तीसरी से पाँचवीं सदी तक शासन करने वाले गुप्त राजवंश का राजा था। इनकी राजधानी पाटलीपुत्र थी जो वर्तमान समय में पटना के रूप में बिहार की राजधानी है। यह एक विलासी , दुर्बल , कायर शासक था। उसके छोटे भाई ने रामगुप्त की हत्या कर दी और सिंहासन पर बैठ गया। रामगुप्त की जानकारी उदयगिरी से प्राप्त उसके द्वारा जारी किए गए तांबे के सिक्के से भी मिलती है।
साहित्य में रामगुप्त की जानकारी

हिंदी साहित्य के प्रसिद्ध नाटककार विशाखदत्त द्वारा लिखे गए लोकप्रिय नाटक देवीचंद्रगुप्तम में वर्णित है की रामगुप्त एक अज्ञात शक शासक से पराजित हो जाता है और यह अपनी स्त्रि ध्रुवदेवी को शक राजा को भेंट स्वरूप देकर अपमानजनक संधि कर लेने के प्रस्ताव को भी स्वीकार कर लेता है। परंतु उसका भाई देवगुप्त चंद्रगुप्त 2 विक्रमादित्य इस बात से सहमत नही था। वह स्त्री वेश में संधि होने वाले स्थान पर जाता है और आपके भाई रामगुप्त को मार कर उस अज्ञात शक शासक की भी हत्या कर देता है और बाद में रामगुप्त की विधवा पत्नी ध्रुवदेवी से विवाह कर लेता है।
बाहरी कड़ियाँ

श्रेणी:गुप्त राजवंश
स्कन्दगुप्त

स्कन्दगुप्त(455-467) प्राचीन भारत में तीसरी से पाँचवीं सदी तक शासन करने वाले गुप्त राजवंश के सातवें राजा थे। इनकी राजधानी पाटलिपुत्र थी जो वर्तमान समय में पटना के रूप में बिहार की राजधानी है। हूणों ने गुप्त साम्राज्य पर धावा बोला। परंतु स्कन्दगुप्त ने उनका सफल प्रतिरोध कर उन्हें खदेड़ दिया। हूणों के अतिरिक्त उसने पुष्यमित्रों को भी विभिन्न संघर्षों में पराजित किया। सकंदगुप्त ने 466 ईसवी में हूणों को पराजित किया था। यह गुप्त वंश का अंतिम प्रतापी सम्राट था।
शासन नीति

यद्यपि स्कन्दगुप्त का शासन काल महान संक्रान्ति का युग रहा था और उसे दीर्घकाल तक उन संकटों से जूझना पड़ा| हमे ज्ञात होता है कि अपने सिंहासनारोहण के शीघ्रबाद उसने योग्य प्रान्तपतियो को नियुक्त कि जुनागढ अभिलेख से पता चलता है कि सौराष्ट्र प्रांत का शासक चुनने के लिए अनेक दिन रात उसने चिंता में बिताई अन्त में पर्न दत्त को वहाँ का गोप्ता नियुक्त किया तब उसके हृदय को शान्ति मिली एक लेखक लिखता है कि उशने शासन काल में न तो कोइ विद्रोह हुआ न कोइ बेघर हुआ।

सुदर्शन झील का निर्माण - स्कन्दगुप्त के शासन काल की सबसे मह्त्वपूर्ण घटना सुदर्शन झील के बांध को बनवाना था इस झील का इतिहास बहुत पुराना है सर्वप्रथम चन्द्रगुप्त ने एअक पर्वर्ति नदी के जल को रोककर इस झील का निर्मान लोकहित केद्रिस्ति से बनवाया बाद में सम्राट अशोक ने सिच्हाइ के लिये उसमे से नहर निकालि एअक बार १५० ई. में बान्ध टूट गया। तब रुद्रदामन ने ब्यक्तिगत कोश से उसका जिर्णोद्धार करवाया था। ४५६ ई. में उस झील का बांध फिर टूट गया जिससे सौराष्ट्र के लोगो कष्ट का सामना करना पड़ा । तब स्कन्दगुप्त ने अपने कोश से अपार धन राशि व्यय कर पुनः निर्माण करवाया इस निर्माण के साथ उसने उसी जगह विष्णुजी का एक मन्दिर बनवाया दुर्भाग्य से वह झील तथा मन्दिर वर्तमान में अवस्थित नहीं है। स्कन्दगुप्त सिंचाई के साधनों का पूरा ख्याल रखता था। स्कन्दगुप्त एक महान राजा था।
धर्म

स्कन्दगुप्त वैष्णव धर्म का था परन्तु अपने पुर्वजो की भाति उसने भी धार्मिक क्षेत्र उदारता तथा सहिविस्नुता कि नीति का पालन किया वह जॅन तिर्थकरो कि पाच पासान प्रतिमाओ का निर्मान करवाया था और वह सुर्य मन्दिर में दीपक जलाने के लिये अत्यधिक
धन दान में दिया था।
साहित्य में स्कंदगुप्त

यह हिंदी साहित्य के प्रसिद्ध साहित्यकार जयशंकर प्रसाद द्वारा रचित नाटक 'स्कंदगुप्त' का नायक है। यह एक स्वाभिमानी, नीतिज्ञ, देशप्रेमी, वीर और स्त्रियों के सम्मान की रक्षा करने वाला शासक है।
इन्हें भी देखें

*भीतरी (गाँव)
*भुक्ति
बाहरी कड़ियाँ

*
सन्दर्भ

श्रेणी:गुप्त राजवंश
नरसिंहगुप्त बालादित्य

गुप्त राजवंश के सम्राट नरसिंहगुप्त बालादित्य थे। नालन्दा विश्वविद्यालय के मुख्य द्वार की स्थापना सन 515 मे गुप्तवंश के सम्राट नरसिंहगुप्त बालादित्य ने किया था जो तेलहाड़ा (बिहार शरीफ) का निवासी था।

नरसिंहगुप्त बालादित्य बुद्धगुप्त का उत्तराधिकारी नरसिंहगुप्त बालादित्य हुआ। नरसिंहगुप्त बालादित्य का उत्तराधिकारी कुमारगुप्त तृतीय हुआ। नरसिंहगुप्त बालादित्य महायानी दार्शनिक वसुबंधु के प्रभाव में बौद्ध अनुयायी बन गया था।
सन्दर्भ

श्रेणी:गुप्त राजवंश
धर्मपाल

धर्मपाल (शासन अवधि: 770-810) पाल राजवंश के राजा थे। वे बौद्ध धर्म के अनुयायी थे और उन्होंने अनेकों मठ व बौद्ध बिहार बनवाये। विक्रमशिला व सोमपुरी के प्रसिद्ध महाबिहारों की स्थापना उनकी कीर्ति के शाश्वत वाहक हैं। विक्रमशिला विश्‍वविद्यालय की देखभाल के लिए सौ गाँव दान में दिये थे।
thumb|धर्मपाल का राज्य

पाल वंश के संस्थापक गोपाल के बाद उसका पुत्र धर्मपाल ७७० ई. में सिंहासन पर बैठा। धर्मपाल ने ४० वर्षों तक शासन किया। वह कन्‍नौज के लिए त्रिदलीय संघर्ष में उलझा रहा। उसने कन्‍नौज की गद्दी से इंद्रायूध को हराकर चक्रायुध को आसीन किया। चक्रायुध को गद्दी पर बैठाने के बाद उसने एक भव्य दरबार का आयोजन किया तथा 'उत्तरापथ स्वामिन' की उपाधि धारण की।

प्रतिहार राजा नागभट्ट द्वितीय एवं राष्ट्रकूट राजा ध्रुव ने धर्मपाल को पराजित किया था।
सन्दर्भ

श्रेणी:प्राचीन भारत का इतिहास
श्रेणी:भारत के शासक
श्रेणी:बौद्ध सम्राट